Madaniyat markazlari faoliyatiga oid normativ-huquqiy hujjatlarni tasdiqlash toʻgʻrisida
(resolution, 2021-04-14)

Oʻzbekiston Respublikasi Prezidentining “Oʻzbekiston Respublikasida milliy madaniyatni yanada rivojlantirish konsepsiyasini tasdiqlash toʻgʻrisida” 2018-yil 28-noyabrdagi PQ-4038-son qarori ijrosini taʼminlash, shuningdek, madaniyat markazlari faoliyatini yanada takomillashtirish maqsadida Vazirlar Mahkamasi qaror qiladi: 1. Quyidagilar: Madaniyat markazi toʻgʻrisida namunaviy nizom 1-ilovaga muvofiq; Madaniyat markazlari faoliyati samaradorligini baholash mezonlarini belgilash tartibi toʻgʻrisida nizom 2-ilovaga muvofiq tasdiqlansin. 2. Oʻzbekiston Respublikasi Madaniyat vazirligi: Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, manfaatdor vazirliklar va idoralar bilan birgalikda madaniyat markazlari faoliyati samaradorligini baholash mezonlarini joriy etish choralarini koʻrsin; madaniyat markazlari faoliyati samaradorligini aniq baholash tizimini joriy etish maqsadida onlayn elektron dasturiy taʼminot bazasini ishlab chiqsin va uning 2020-yil 1-yanvardan boshlab tatbiq etilishini taʼminlasin. 3. Oʻzbekiston Respublikasi Hukumatining 3-ilovaga muvofiq ayrim qarorlari oʻz kuchini yoʻqotgan deb hisoblansin. 4. Oʻzbekiston Respublikasi Madaniyat vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 5. Belgilansinki, ushbu qaror 2019-yil 1-apreldan eʼtiboran kuchga kiradi. 6. Mazkur qarorning bajarilishini nazorat qilish Oʻzbekiston Respublikasi madaniyat vaziri B.S. Sayfullayev zimmasiga hamda Vazirlar Mahkamasining Yoshlar siyosati, madaniyat, maʼnaviyat, ommaviy axborot vositalari, ijodiy va jamoat tashkilotlari masalalari kotibiyatiga yuklansin. 1. Ushbu Namunaviy nizom madaniyat markazlarining (keyingi oʻrinlarda Markaz deb ataladi) maqsadi va vazifalari, huquqlari va majburiyatlarini, shuningdek, faoliyatini tashkil etish tartibini belgilaydi. 2. Markaz Oʻzbekiston Respublikasi Madaniyat vazirligi tizimidagi davlat muassasasi boʻlib, aholining madaniy ehtiyojlarini oʻrganish hamda maʼnaviy-maʼrifiy va koʻngilochar xususiyatga ega boʻlgan turli madaniy xizmatlar koʻrsatish, havaskorlik, badiiy ijod va amaliy sanʼat bilan shugʻullanuvchilar uchun zarur shart-sharoitlar yaratish uning asosiy faoliyati hisoblanadi. 3. Markaz oʻz faoliyatida Oʻzbekiston Respublikasi Konstitutsiyasiga va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, ushbu Namunaviy nizomga (keyingi oʻrinlarda Nizom deb ataladi), shuningdek, boshqa qonun hujjatlariga amal qiladi. 4. Markaz yuridik shaxs hisoblanadi, uning Oʻzbekiston Respublikasi Moliya vazirligi gʻaznachilik boʻlinmasida shaxsiy gʻazna hisob raqami, Oʻzbekiston Respublikasi Davlat gerbi tasviri tushirilgan va oʻz nomi yozilgan muhri, shtampi, blankalari boʻladi. 5. Tumanlar va shaharlar markazlarining har birida bittadan markaziy madaniyat markazlari, qishloq va shaharchalarda aholi soni 7 ming nafar va undan ortiq boʻlganda Markazlar tashkil etiladi. Qoraqalpogʻiston Respublikasi, viloyatlar va Toshkent shahrida tegishli ravishda respublika va viloyat boʻysunuvidagi Markazlar tashkil etiladi, ularga shtatlar meʼyorlari, xodimlar mehnatiga haq toʻlash va ragʻbatlantirish shartlari boʻyicha tuman (shahar) markaziy madaniyat markazlarining shtatlar meʼyorlari, xodimlar mehnatiga haq toʻlash va ragʻbatlantirish shartlari tatbiq etiladi. 6. Markazning asosiy maqsadi Oʻzbekiston Respublikasida milliy madaniyatni yanada rivojlantirish, aholiga madaniy xizmat koʻrsatish sifatini yaxshilash, ularning madaniy ehtiyojlarini qondirish va boʻsh vaqtlarining mazmunli oʻtishini taʼminlash, ijodiy jamoalarning milliy qadriyat, urf-odat va anʼanalarini oʻzida mujassam etgan namunali dasturlarni shakllantirish, xalq ijodiyoti va badiiy havaskorlik sanʼatini saqlab qolish va rivojlantirish, turli xil toʻgaraklar, studiyalar, kurslar, qiziquvchilar klublari, badiiy havaskorlik jamoalarini tashkil etish va ularning faoliyat yuritishi uchun qulay shart-sharoitlar yaratishdan iborat. 7. Quyidagilar Markazning asosiy vazifalari hisoblanadi: aholiga madaniy xizmat koʻrsatish sifatini yaxshilash, ularning madaniy ehtiyojlarini qondirish va boʻsh vaqtlarining mazmunli oʻtishini taʼminlash, ijodiy jamoalarning milliy qadriyat, urf-odat va anʼanalarni oʻzida mujassam etgan namunali dasturlarini shakllantirish; xalq ijodiyoti va badiiy havaskorlik sanʼatini saqlab qolish va rivojlantirish, badiiy va amaliy ijodiy jamoalar, havaskorlik guruhlari tashkil etish va ularning faoliyat yuritishi uchun qulay shart-sharoitlar yaratish hamda ijodiy jarayonni tizimli ravishda boyitib borish; bolalarni toʻgaraklarga jalb etish, xorijiy tillarni oʻrganish va “nutq madaniyati” boʻyicha kurslar tashkil etish, xalq ijodiyotining barcha janr va yoʻnalishlari, havaskorlik sanʼati va nomoddiy madaniy merosni keng targʻib qilish hamda ularni asl holicha kelajak avlodga yetkazish; adabiyot hamda sanʼat arboblari va professional ijodiy guruhlar bilan maʼnaviy-maʼrifiy, madaniy-ommaviy tadbirlar tashkil etib, ular ishtirokida aholi, xususan, yoshlar bilan bevosita badiiy uchrashuvlar va davra suhbatlari oʻtkazish; tanlovlar, xalq ijodiyoti va tomosha sanʼatining tuman (shahar) festivallarini oʻtkazish, iqtidorli yoshlarni aniqlash, ijodkor yoshlarni qoʻllab-quvvatlash; ommaviy bayram, tomosha va xalq sayillarini tashkillashtirish, ijtimoiy-madaniy sohada yuridik va jismoniy shaxslar bilan tuzilgan shartnomalar boʻyicha ularga pulli xizmatlar koʻrsatish; turli xil toʻgaraklar, studiyalar, kurslar, qiziquvchilar klublari, badiiy havaskorlik jamoalarini (keyingi oʻrinlarda Markaz tuzilmalari deb ataladi) ilovaga muvofiq yoʻnalishlarda tashkil etish. 8. Markaz: madaniyat va sanʼat sohasida davlat dasturlarini hamda boshqa maqsadli dasturlarni amalga oshirishda qatnashish; belgilangan tartibda chet davlatlardagi ijodiy birlashmalar va uyushmalar bilan hamkorlikni yoʻlga qoʻyish hamda xalqaro faoliyatda ishtirok etish huquqiga ega. Markaz qonun hujjatlariga muvofiq boshqa huquqlarga ham ega boʻlishi mumkin. 9. Markazlar quyidagilarga majbur: mehnatga haq toʻlashni tashkil etish, texnika xavfsizligi, xodimlarni ijtimoiy taʼminlash va aniq tarzda ijtimoiy muhofaza qilish hamda qonun hujjatlarida nazarda tutilgan shartlarni amalga oshirish; xodimlar va Markaz tuzilmalari qatnashchilarining, shuningdek, mijozlarning huquqlarini himoya qilish; Oʻzbekiston Respublikasi Madaniyat vazirligi tomonidan tasdiqlangan, Markaz faoliyati koʻrsatkichlarini aniqlash va nazorat qilish uchun asos hisoblangan talablarga muvofiq ish jurnallarini yuritish; Markazning mol-mulkidan maqsadli va samarali foydalanish; oʻz faoliyati sohasini rivojlantirish boʻyicha dasturlar, tadbirlar rejalari, “yoʻl xaritalari” va boshqa dasturiy hujjatlarni amalga oshirish. Markaz qonun hujjatlariga muvofiq boshqa majburiyatlar ham olishi mumkin. 10. Markazlarga yuklangan vazifalar va funksiyalarning samarali bajarilishi yuzasidan Markaz rahbari shaxsan javob beradi. 11. Markaz oʻzi bevosita boʻysinadigan Qoraqalpogʻiston Respublikasi Madaniyat vazirligi, viloyatlar madaniyat boshqarmalari, Toshkent shahar madaniyat bosh boshqarmasi hamda tuman (shahar) madaniyat boʻlimlari rahbarlari tomonidan lavozimga tayinlanadigan direktor tomonidan boshqariladi. 12. Quyidagilar: Qoraqalpogʻiston Respublikasi, viloyatlar va Toshkent shahar boʻysunuvidagi Markazlar direktorlari — Qoraqalpogʻiston Respublikasi Madaniyat vazirligi, viloyatlar madaniyat boshqarmalari va Toshkent shahar madaniyat bosh boshqarmasi rahbarlari tomonidan; tuman va shahar boʻysunuvidagi Markazlar direktorlari — Qoraqalpogʻiston Respublikasi Madaniyat vazirligi, viloyatlar madaniyat boshqarmalari va Toshkent shahar madaniyat bosh boshqarmasi bilan kelishgan holda tuman (shahar) madaniyat boʻlimlari rahbarlari tomonidan; qishloq va shaharchalar boʻysunuvidagi Markazlar direktorlari — tuman (shahar) madaniyat boʻlimlari rahbarlari tomonidan lavozimga tayinlanadi va lavozimdan ozod qilinadi. 13. Markaz ustavi oʻzi bevosita boʻysinadigan tashkilot rahbari tomonidan tasdiqlanadi. 14. Qoraqalpogʻiston Respublikasi madaniyat vaziri, viloyatlar madaniyat boshqarmalari va Toshkent shahar madaniyat bosh boshqarmasi boshliqlari, tuman (shahar) madaniyat boʻlimi mudirlari oʻz boʻysunuvidagi Markazlar faoliyatining qonun hujjatlariga, ushbu Nizom talablariga hamda Markaz ustavida qayd etilgan maqsad va vazifalarga muvofiqligini nazorat qiladi. 15. Markaz faoliyatiga bevosita rahbarlik qilish Markaz direktori tomonidan amalga oshiriladi. Markaz direktori bilan mehnat shartnomasini (kontraktni) Markaz oʻzi bevosita boʻysinadigan tashkilot rahbari tuzadi. 16. Markaz direktori Markaz ustaviga muvofiq oʻz vakolatlari doirasida Markaz nomidan ishonchnomasiz ish koʻradi, Markaz xodimlari uchun majburiy boʻlgan koʻrsatmalar beradi hamda Markaz faoliyati uchun javob beradi. 17. Markazlarda jamoatchilik asosida badiiy kengash, metodik kengash va shu kabi boshqa maslahat organlari tashkil etilishi mumkin. 18. Tuman va shahar Markazlari qishloq va shaharchalardagi Markazlarga quyidagicha metodik yordam koʻrsatadi: oʻzining xizmat koʻrsatish chegarasiga kiradigan tuman (shahar) markazida va aholi punktlarida yashovchilar oʻrtasida turli ommaviy, madaniy-maʼrifiy va tarbiyaviy targʻibot ishlarini tashkil etishda metodik hamda amaliy yordam koʻrsatish; aholining, ayniqsa yoshlarning ehtiyojidan kelib chiqib Markaz tuzilmalari hamda Markaz tomonidan koʻrsatiladigan boshqa xizmatlarni tashkil etish yuzasidan metodik qoʻllanmalar va yangi repertuar toʻplamlar bilan taʼminlash; qishloq va shaharchalarda joylardagi Markazlar bilan birgalikda nomoddiy madaniy meros obyektlarini saqlash, targʻib qilish bilan bogʻliq boʻlgan har yilgi tadbirlar rejasini ishlab chiqish va amalga oshirish. 19. Direktor oʻz faoliyatini Oʻzbekiston Respublikasining tegishli qonun hujjatlariga, Oʻzbekiston Respublikasi Madaniyat vazirligining buyruq hamda koʻrsatmalariga, shuningdek, ushbu Nizomga asosan olib boradi. 20. Direktor Markaz faoliyatiga yakkaboshchilik asosida rahbarlik qiladi hamda Markazga yuklangan vazifa va funksiyalarning bajarilishi uchun shaxsan javob beradi. 21. Direktor Markaz oʻzi bevosita boʻysinadigan tashkilot rahbariga quyidagi tartibda bevosita boʻysinadi: Qoraqalpogʻiston Respublikasi, viloyatlar va Toshkent shahar Markazlari direktorlari — Qoraqalpogʻiston Respublikasi Madaniyat vazirligi, viloyatlar madaniyat boshqarmalari va Toshkent shahar madaniyat bosh boshqarmasiga; tuman (shahar), qishloq va shaharchalar Markazlari direktorlari — tuman (shahar) madaniyat boʻlimlariga. 22. Direktorning huquqlari quyidagilardan iborat: Markazni yuksak, namunali faoliyati orqali davlat, jamoat tashkilotlari va muassasalarga tanitish; mehnat qonunchiligiga asosan xodimlarni lavozimga tayinlash va lavozimdan ozod etish, shuningdek, alohida holatlarda ularga nisbatan tegishli choralar koʻrish va ragʻbatlantirish; Markaz faoliyatini yaxshilash borasida tegishli tashkilotlarga taklif va tavsiyalar kiritish; Markazning moliyaviy va xoʻjalik faoliyatini amalga oshirish, tegishli tartibda oʻz faoliyati doirasida shartnomalar tuzish; Markaz binosi, shuningdek, tadbir oʻtkazilishi moʻljallangan boshqa obyektlar foydalanishga yaroqsiz, avariya holatida boʻlsa, tegishli idoralar va mutasaddilarni ogohlantirgan holda ishni toʻxtatish, tadbirni boshqa joyga koʻchirish; Markaz xodimlari mehnatini toʻgʻri tashkil etish, vazifalarni samarali taqsimlash, jamoada tarbiyaviy ishlarni keng yoʻlga qoʻyish va sogʻlom maʼnaviy muhitni barpo etish; Markaz ishini rejalashtirish, hisobga olib borish, hujjatlarni toʻplash, hisobotlarni tayyorlash va topshirish, aholiga pulli xizmat koʻrsatish rejasini oʻz vaqtida va toʻgʻri yoʻnalish asosida amalga oshirish. 23. Direktor: oʻziga yuklangan lavozim majburiyatlarining toʻlaqonli bajarilishi uchun javob beradi; oʻz mehnat faoliyati davomida Markazning ichki tartib-qoidalari va nizomlariga qatʼiy rioya qiladi. 24. Markazlarda tuziladigan jamoatchilik kengashlari tarkibi Markaz oʻzi bevosita boʻysinadigan tashkilot rahbari tomonidan tasdiqlanadi. 25. Markazda faoliyat turlaridan kelib chiqqan holda jamoatchilik asosida badiiy va metodik kengashlar tuziladi. 26. Jamoatchilik asosida tuziladigan: badiiy kengash — Markaz tomonidan tashkil etiladigan va oʻtkaziladigan madaniy-maʼrifiy tadbirlar, teatrlashtirilgan konsert-tomoshalari dasturlarini, “Xalq havaskorlik jamoasi” va “Bolalar namunali jamoasi” unvoniga ega badiiy havaskorlik jamoalarining repertuar rejalarini koʻrib chiqadi va tasdiqlaydi; metodik kengash — Markaz tuzilmalarining oʻquv-reja va dasturlarini koʻrib chiqish va tasdiqlash, Markazning faoliyatidan kelib chiqib, yangi toʻgarak va jamoalarni tashkil etish boʻyicha qarorlar qabul qilish hamda uning faoliyatini yanada yaxshilash borasidagi masalalarni muhokama etib, tegishli xulosalarni Markaz direktoriga kiritadi. 27. Quyidagilar Markaz faoliyatini moliyalashtirish manbalari hisoblanadi: Oʻzbekiston Respublikasi Davlat budjeti mablagʻlari; Markaz tomonidan mazkur Namunaviy nizomda belgilangan asosiy vazifalardan kelib chiqib, pulli asosda tashkil etiladigan madaniy-maʼrifiy tadbirlar, toʻgaraklar, turli xizmatlar va boshqalar hisobidan olinadigan daromadlar; yuridik va jismoniy shaxslarning homiylik xayriyalari; qonun hujjatlarida taqiqlanmagan boshqa manbalar. 28. Markazlarda tashkil etilgan pulli toʻgaraklardan tushadigan mablagʻlarning 50 foizi ularning moddiy-texnik bazasini mustahkamlashga, qolgan 50 foizi toʻgarak rahbarlarining ish haqiga hamda ularni ragʻbatlantirishga sarflanadi. 29. Markazlarning budjet va budjetdan tashqari mablagʻlari boʻyicha hisob-kitobi va hisoboti tuman (shahar) madaniyat boʻlimlarining markaziy buxgalteriyasi tomonidan budjet muassasalari uchun belgilangan tartibda yuritiladi. Qoraqalpogʻiston Respublikasi, viloyatlar va Toshkent shahrida boʻysunuvidagi Markazlarning budjet va budjetdan tashqari mablagʻlari boʻyicha hisob-kitobi va hisoboti oʻzining buxgalteriyasi tomonidan amalga oshiriladi. 30. Markazlar mulkdor yoki u vakil qilgan shaxs tomonidan yoxud vakolatli organning farmoyishi asosida tashkil etiladi va tugatiladi. T/r Yoʻnalishlar Toʻgaraklar 1. Ashula va raqs toʻgaragi 2. Xoreografiya, raqs toʻgaragi 3. Drama toʻgaragi 4. Vokal-cholgʻu toʻgaragi 5. Rubob toʻgaragi 6. Gʻijjak toʻgaragi 7. Yevropa zarbli cholgʻulari (zarblilar majmuasi) toʻgaragi 8. Urma zarbli cholgʻular (doira, nogʻora va boshqalar) toʻgaragi 9. Tanbur toʻgaragi 10. Dutorchilar toʻgaragi 11. Karnay va surnay toʻgaragi 12. Xor, vokal va akademik toʻgaragi 13. Akkordeon toʻgaragi 14. Klassik gitara (akustik gitara) toʻgaragi 15. Filarmoniya (tarkibiga asosan) 16. Makrame va toʻqish toʻgaragi 17. Kiyimni bichish va tikish (kashta) toʻgaragi 18. Pazandachilik toʻgaragi 19. Xalq cholgʻulari ustaxonasi toʻgaragi 20. Oʻymakorlik (yogʻoch va ganch oʻymakorligi) toʻgaragi 21. Zargarlik toʻgaragi 22. Naqqoshlik toʻgaragi 23. Kulolchilik toʻgaragi 24. Lapar, alla, oʻlan va aytishuv, baxshi, xalfa ijrochiligi toʻgaragi 25. Maqomchilar toʻgaragi 26. Koʻhna cholgʻular ijrochiligi toʻgaragi 27. Askiya toʻgaragi 28. Folklor qoʻshiqlari ijrochiligi toʻgaragi 29. Katta ashula toʻgaragi 30. Shaxmat-shashka toʻgaragi 31. Stol tennisi toʻgaragi 32. Sogʻlomlashtirish gimnastikasi toʻgaragi 33. Badiiy gimnastika toʻgaragi Studiyalar 34. Dizayn studiyasi 35. Teatr studiyasi (badiiy oʻqish, drama) 36. “Zamonaviy raqs” studiyasi 37. Ovoz yozish studiyasi 38. Xalq amaliy sanʼati studiyasi 39. Tasviriy sanʼat studiyasi 40. Qoʻgʻirchoqsozlik studiyasi 41. Internet va axborot almashuv texnologiyalarini oʻrganish studiyasi 42. Foto-video studiyasi Kurslar 43. “Nutq madaniyati” kursi 44. Rus tilini oʻrganish kursi 45. Ingliz tilini oʻrganish kursi 46. Nemis tilini oʻrganish kursi 47. Fransuz tilini oʻrganish kursi 48. Koreys tilini oʻrganish kursi Qiziquvchilar klublari 49. “Quvnoqlar va zukkolar” klubi 50. “Zakovat” klubi 51. “Oʻzbegim oʻgʻlonlari” klubi 52. “Qoʻli gul ayollar” klubi 53. “Oila — muhabbat qasri” klubi 54. Tarix-oʻlkashunoslik klubi 55. Tabiat-ekologiya klubi 56. Kolleksiya toʻplashga qiziquvchilar klubi Badiiy havaskorlik jamoalari 57. Teatr jamoasi 58. Xalq cholgʻulari jamoasi (orkestr) 59. Raqs jamoasi 60. Estrada jamoasi 61. Xor, vokal va maqom jamoalari 62. Ashula va raqs jamoalari, folklor-etnografik jamoalar 63. Sirk jamoalari 1. Mazkur Nizom madaniyat markazlari faoliyati samaradorligini baholash mezonlari tartibini belgilaydi. 2. Madaniyat markazlari faoliyati samaradorligini baholash oshkoralik, adolatlilik va shaffoflik tamoyillari asosida oʻtkaziladi. 3. Madaniyat markazlari faoliyati samaradorligini baholash mezonlari bir yillik davr mobaynida madaniyat markazlari faoliyatining muhim koʻrsatkichlarini oʻz ichiga oladi. 4. Madaniyat markazlari faoliyati samaradorligini baholash natijasiga koʻra madaniyat markazlarining reytingi shakllantiriladi. 5. Quyidagilar Madaniyat markazlari faoliyati samaradorligini baholash mezonlari hisoblanadi: yil davomida madaniyat markazlarida muntazam faoliyat olib borayotgan toʻgaraklar, studiyalar, kurslar, qiziquvchilar klublari, badiiy havaskorlik jamoalari (keyingi oʻrinlarda Markaz tuzilmalari deb ataladi) soni; madaniyat markazlarining umumiy xarajatlarida budjetdan tashqari mablagʻlarining ulushi (homiylik xayriyalaridan tashqari); madaniyat markazlari tomonidan yil davomida oʻtkazilgan madaniy-maʼrifiy tadbirlar soni hamda ularning ahamiyatliligi; madaniyat markazlari tomonidan yil davomida erishilgan ijobiy natijalar (markazda faoliyat koʻrsatayotgan markaz tuzilmalari tomonidan xalqaro va respublika tanlovlarida, festivallarda qoʻlga kiritilgan yuqori oʻrinlar va boshqalar) soni; madaniyat markazlari asosiy vositalarining saqlanish holati. 6. Madaniyat markazlari faoliyati samaradorligini baholash boʻyicha hududiy ishchi guruhlar har yilning 1-oktabriga qadar 1-ilovaga muvofiq namunaviy tarkibda shakllantiriladi. Bunda, Oʻzbekiston Respublikasi Madaniyat vazirligining buyrugʻiga asosan hududiy ishchi guruh tarkibiga Madaniyat vazirligining tegishli boshqarmasining hamda respublika tashkilotlarining rahbar va xodimlari kiritilishi mumkin. 7. Madaniyat markazlari faoliyati samaradorligini baholash ishchi guruh tomonidan hududdagi madaniyat markazlarida soʻnggi 12 oy davomida amalga oshirilgan ishlarni har yilning 1-noyabriga qadar ushbu Nizomning 2-ilovasiga muvofiq madaniyat markazlari faoliyati samaradorligini baholash mezonlari koʻrsatkichlari asosida baholanadi. 8. Ishchi guruhga taqdim etiladigan hujjatlar va madaniyat markazlari faoliyati samaradorligini baholash mezonlari koʻrsatkichlarining toʻgʻriligi boʻyicha madaniyat markazi direktorlari shaxsan javobgar hisoblanadi. 9. Ishchi guruh tomonidan madaniyat markazlari faoliyatiga oid zarur maʼlumotlar tegishli tashkilotlardan soʻrovnomalar berish orqali olinishi mumkin. 10. Madaniyat markazlari faoliyati samaradorligini baholash mezonlarida keltirilgan har bir koʻrsatkichlar boʻyicha baholash amalga oshiriladi. 11. Ishchi guruh tomonidan koʻrib chiqilgan madaniyat markazlari faoliyati natijalari ushbu Nizomning 3-ilovasiga muvofiq rasmiylashtiriladi. 12. Madaniyat markazlari faoliyati samaradorligini baholash natijalari uch nusxada tayyorlanib, bir nusxasi madaniyat markaziga, ikkinchi nusxasi hududiy madaniyat boshqarmalariga hamda uchinchi nusxasi Oʻzbekiston Respublikasi Madaniyat vazirligiga taqdim etiladi. 13. Ishchi guruh tomonidan madaniyat markazlari faoliyati samaradorligini baholash natijalari mazkur Nizomning 4-ilovasiga muvofiq reytingi tuziladi. 14. Madaniyat markazlari faoliyati samaradorligi mezonlari 100 ballik reyting tizimi asosida baholanadi. Bunda: 86 — 100 ball toʻplagan madaniyat markazlari faoliyati “aʼlo”; 71 — 85 ball toʻplagan madaniyat markazlari faoliyati “yaxshi”; 50 — 70 ball toʻplagan madaniyat markazlari faoliyati “qoniqarli”; 50 balldan past reyting toʻplagan madaniyat markazlari faoliyati “qoniqarsiz” deb hisoblanadi. 15. Eng yuqori ball toʻplagan madaniyat markazlari “Namunali madaniyat markazi” deb topiladi. 16. Madaniyat markazi faoliyati “qoniqarsiz” deb baholansa, ushbu madaniyat markazining direktori va tegishli xodimlariga belgilangan tartibda intizomiy choralar koʻrilib, olti oy muddatda budjet va budjetdan tashqari mablagʻlari hisobidan moddiy ragʻbatlantirishdan chetlashtiriladi. Ushbu holat, ketma-ket ikkinchi marotaba takrorlansa, mazkur madaniyat markazi direktori bilan tuzilgan mehnat shartnomasi bekor qilinadi. Shuningdek, tuman (shahar) miqyosida 30 foiz madaniyat markazlari faoliyati “qoniqarsiz” deb baholansa, tuman (shahar) madaniyat boʻlimi mudiri bilan tuzilgan mehnat shartnomasi bekor qilinadi. 17. Ishchi guruh samarasiz faoliyat koʻrsatayotgan madaniyat markazlari yuzasidan ular faoliyatini tugatish yoki davlat-xususiy sheriklik asosida tadbirkorlarga berish boʻyicha Oʻzbekiston Respublikasi Madaniyat vazirligiga taklif kiritish huquqiga ega. 18. Oʻzbekiston Respublikasi Madaniyat vazirligi ishchi guruhlar tomonidan taqdim etilgan samarasiz faoliyat koʻrsatayotgan madaniyat markazlari faoliyatini tugatish yoki davlat-xususiy sheriklik asosida tadbirkorlarga berishga doir takliflarni umumlashtirib, belgilangan tartibda Oʻzbekiston Respublikasi Vazirlar Mahkamasiga kiritadi. 19. Oʻzbekiston Respublikasi Madaniyat vazirligi madaniyat markazlari faoliyati samaradorligini baholash natijalariga koʻra ragʻbatlantirish yoki zarur choralar koʻrishni ishchi guruhning yakuniy xulosasiga asosan amalga oshiradi. Bunda, ishchi guruhning yakuniy xulosasi asosida tuzilgan bayonnoma hamda barcha oʻrganilgan hujjatlar (maʼlumotlar) Qoraqalpogʻiston Respublikasi Madaniyat vazirligi, viloyatlar madaniyat boshqarmalari va Toshkent shahar madaniyat bosh boshqarmasi tomonidan umumlashtiriladi. 20. Baholash natijalari boʻyicha “Namunali madaniyat markazi” deb hisoblangan madaniyat markazi Qoraqalpogʻiston Respublikasi Madaniyat vazirligi, viloyatlar madaniyat boshqarmalari va Toshkent shahar madaniyat bosh boshqarmasi tomonidan har yili 1-dekabrga qadar Oʻzbekiston Respublikasi Madaniyat vazirligiga taqdim etiladi. 21. Oʻzbekiston Respublikasi Madaniyat vazirligi har bir hududdan bittadan eng yuqori ball toʻplagan “Namunali madaniyat markazi” deb hisoblangan madaniyat markazini har yili yanvar oyining birinchi oʻn kunligida oʻtkaziladigan madaniyat sohasining yil yakunlariga bagʻishlangan tadbir doirasida ragʻbatlantiradi. 22. “Namunali madaniyat markazi” deb hisoblangan madaniyat markazlari: “Namunali madaniyat markazi” statuetkasi va diplom; bazaviy hisoblash miqdorining 25 baravari miqdorida pul mukofoti (pul mukofoti markazning rahbar va mutaxassislari oʻrtasida teng taqsimlanadi); rahbarlari “Madaniyat va sanʼat fidokori” koʻkrak nishoni bilan taqdirlanadilar. 23. “Namunali madaniyat markazi” deb hisoblangan madaniyat markazlarini ragʻbatlantirish (taqdirlash) bilan bogʻliq barcha xarajatlar Oʻzbekiston Respublikasi Madaniyat vazirligi huzuridagi Madaniyat va sanʼatni rivojlantirish jamgʻarmasi mablagʻlari hisobidan qoplanadi. 24. Hududda “Namunali madaniyat markazi” deb hisoblangan madaniyat markazidan keyingi 2, 3, 4-oʻrinlarni egallagan madaniyat markazlari (faoliyati “aʼlo” deb baholanganlar orasidan) Qoraqalpogʻiston Respublikasi Madaniyat vazirligi, viloyatlar madaniyat boshqarmalari va Toshkent shahar madaniyat bosh boshqarmasi tomonidan esdalik sovgʻalar bilan taqdirlanadi. Shuningdek, Qoraqalpogʻiston Respublikasi Madaniyat vazirligi, viloyatlar madaniyat boshqarmalari va Toshkent shahar madaniyat bosh boshqarmasi tomonidan barcha “Namunali madaniyat markazi” deb hisoblangan madaniyat markazlari binosining peshlavhasiga “Namunali madaniyat markazi” degan yozuv joylashtiriladi. 25. Faoliyati “qoniqarli” va “qoniqarsiz” deb baholangan madaniyat markazlari rahbar va xodimlarining ish samaradorligini oshirish va faoliyatini yaxshilash boʻyicha Qoraqalpogʻiston Respublikasi Madaniyat vazirligi, viloyatlar madaniyat boshqarmalari va Toshkent shahar madaniyat bosh boshqarmasi tomonidan Respublika madaniyat muassasalari faoliyatini tashkil etish ilmiy-metodik markazi bilan birgalikda tegishli zarur chora-tadbirlar ishlab chiqiladi va amalga oshiriladi. 26. Mazkur Nizom talablari buzilishida aybdor boʻlgan shaxslar qonun hujjatlarida belgilangan tartibda javob beradilar. lavozimiga koʻra — Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimining yoshlar siyosati, ijtimoiy rivojlantirish va maʼnaviy-maʼrifiy ishlar boʻyicha oʻrinbosari, hududiy ishchi guruh rahbari lavozimiga koʻra — Qoraqalpogʻiston Respublikasi madaniyat vaziri, viloyatlar madaniyat boshqarmalari va Toshkent shahar madaniyat bosh boshqarmasi boshligʻi lavozimiga koʻra — Qoraqalpogʻiston Respublikasi Bandlik va mehnat munosabatlari vazirining oʻrinbosari, viloyatlar va Toshkent shahar bandlik bosh boshqarmasi boshligʻining oʻrinbosari lavozimiga koʻra — Qoraqalpogʻiston Respublikasi moliya vazirining oʻrinbosari, viloyatlar va Toshkent shahar moliya bosh boshqarmasi boshligʻining oʻrinbosari lavozimiga koʻra — Qoraqalpogʻiston Respublikasi iqtisodiyot va sanoat vazirining oʻrinbosari, viloyatlar iqtisodiyot va sanoat bosh boshqarmasi boshligʻining oʻrinbosari lavozimiga koʻra — Qoraqalpogʻiston Respublikasi, viloyatlar va Toshkent shahar maʼnaviyat va maʼrifat boʻlimining boshligʻi lavozimiga koʻra — Qoraqalpogʻiston Respublikasi, viloyatlar va Toshkent shahar Davlat soliq boshqarmasi boshligʻining oʻrinbosari lavozimiga koʻra — Qoraqalpogʻiston Respublikasi, viloyatlar va Toshkent shahar hududiy qurilish sohasida nazorat inspeksiyasi boshligʻining oʻrinbosari lavozimiga koʻra — Qoraqalpogʻiston Respublikasi kasaba uyushmalari Federatsiyasi, viloyatlar va Toshkent shahar kasaba uyushmalari tashkilotlari birlashmasining rahbari lavozimiga koʻra — Qoraqalpogʻiston Respublikasi madaniyat vazirining oʻrinbosari, viloyatlar madaniyat boshqarmalari va Toshkent shahar madaniyat bosh boshqarmasi boshligʻining oʻrinbosari, hududiy ishchi guruh kotibi Qoraqalpogʻiston Respublikasi, viloyatlar va Toshkent shahar markaziy madaniyat markazlari Tuman va shahar markaziy madaniyat markazlari Qishloq va shaharchalar madaniyat markazlari Umumiy ball mezon koʻrsatkichi beriladigan ball mezon koʻrsatkichi beriladigan ball mezon koʻrsatkichi beriladigan ball Yil davomida muntazam ishlayotgan markaz tuzilmalari (toʻgaraklar, studiyalar, kurslar, qiziquvchilar klublari, badiiy havaskorlik jamoalari) soni 15 tadan kam 0 10 tadan kam 0 5 tadan kam 0 0 — 20 15-16 ta 5 10-11 ta 5 5-6 ta 5 17-18 ta 10 12-13 ta 10 7-8 ta 10 19-20 ta 15 14-15 ta 15 9-10 ta 15 20 tadan koʻp 20 15 tadan koʻp 20 10 tadan koʻp 20 Umumiy xarajatlarida budjetdan tashqari mablagʻlarining ulushi (homiylik xayriyalaridan tashqari), foizda 30 foizdan kam 0 20 foizdan kam 0 15 foizdan kam 0 0 — 20 30 — 33 foiz 5 20 — 23 foiz 5 15 — 17 foiz 5 34 — 36 foiz 10 24 — 26 foiz 10 18-19 foiz 10 37 — 40 foiz 15 27 — 30 foiz 15 20 — 22 foiz 15 40 foizdan koʻp 20 30 foizdan koʻp 20 22 foizdan koʻp 20 Yil davomida oʻtkazilgan madaniy-maʼrifiy tadbirlar soni 200 tadan kam 0 150 tadan kam 0 100 tadan kam 0 0 — 20 200 — 210 ta 5 150 — 160 ta 5 100 — 110 ta 5 220 — 230 ta 10 170 — 180 ta 10 120 — 130 ta 10 240 — 250 ta 15 190 — 200 ta 15 140 — 150 ta 15 250 tadan koʻp 20 200 tadan koʻp 20 150 tadan koʻp 20 Yil davomida erishilgan yutuq va ijobiy natijalar (markazda faoliyat koʻrsatayotgan markaz tuzilmalari tomonidan xalqaro va respublika tanlovlarida, festivallarda qoʻlga kiritilgan yuqori oʻrinlar va boshqalar) soni 20 tadan kam 0 15 tadan kam 0 10 tadan kam 0 0 — 20 21-22 ta 5 16-17 ta 5 11-12 ta 5 23-24 ta 10 18-19 ta 10 13-14 ta 10 25 ta 15 20 ta 15 15 ta 15 25 tadan koʻp 20 20 tadan koʻp 20 15 tadan koʻp 20 Asosiy vositalarning saqlanish holati “qoniqarsiz” (yaroqsiz) 0 “qoniqarsiz” (yaroqsiz) 0 “qoniqarsiz” (yaroqsiz) 0 0 — 20 “qoniqarsiz” (yaroqli) 5 “qoniqarsiz” (yaroqli) 5 “qoniqarsiz” (yaroqli) 5 “qoniqarli” 10 “qoniqarli” 10 “qoniqarli” 10 “yaxshi” 15 “yaxshi” 15 “yaxshi” 15 “aʼlo” 20 “aʼlo” 20 “aʼlo” 20 Jami ballar: 0 — 100 Bosqichlar Subyektlar Amalga oshiriladigan ishlar Bajarish muddati 1-bosqich Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Hududiy ishchi guruhlarni tasdiqlash har yilning 1-oktabriga qadar 2-bosqich Hududiy ishchi guruhlar Madaniyat markazlarini joylarga borib oʻrganish har yilning 1-noyabriga qadar 3-bosqich Qoraqalpogʻiston Respublikasi Madaniyat vazirligi, viloyatlar madaniyat boshqarmalari va Toshkent shahar madaniyat bosh boshqarmasi Hududiy ishchi guruhlarning yakuniy xulosasi asosida barcha oʻrganilgan hujjatlar (maʼlumotlar)ni umumlashtirish va Oʻzbekiston Respublikasi Madaniyat vazirligiga taqdim etish har yilning 1-dekabriga qadar 4-bosqich Oʻzbekiston Respublikasi Madaniyat vazirligi “Namunali madaniyat markazi” deb hisoblangan madaniyat markazlarini ragʻbatlantirish har yili yanvar oyining birinchi oʻn kunligida 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasi Madaniyat vazirligi faoliyatini tashkil etish toʻgʻrisida” 2017-yil 15-fevraldagi PQ-2778-son qarori)” 2017-yil 11-maydagi 270-son qaroriga (Oʻzbekiston Respublikasi QT, 2017-y., 5-son, 66-modda) 1-ilova 47-bandining “b” kichik bandi.